## Rješenje kojim se Ivanu Kodrnji, oduzima odobrenje za rad brokera

### NN 155/2009 (28.12.2009.), Rješenje kojim se Ivanu Kodrnji, oduzima odobrenje za rad brokera

155 28.12.2009 Rješenje kojim se Ivanu Kodrnji, oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

3834

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Ivanu Kodrnji iz Zagreba, Rešetari 23, za rad brokera, na sjednici održanoj 17. prosinca 2009. godine donijela je

RJEŠENJE

1. Ivanu Kodrnji iz Zagreba, Rešetari 23, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 389 (tristiotineosamdesetidevet).

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 20. studenoga 2009. godine, sukladno odredbi članka 123. Zakona o općem upravnom postupku i članka 541. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Ivanu Kodrnji iz Kastva, Rešetari 23, za rad brokera.

Nakon izvršenog uvida u predmete Agencije klasa: UP/I-451-04/08-07/56 i klasa: 451-04/09-17/32, utvrđeno je sljedeće:

Rješenjem Agencije, klasa: UP/I-451-04/08-07/56, ur.broj: 326-111/08-2, od 30. travnja 2008. godine, zaposleniku investicijskog društva Erste Vrijednosni papiri Zagreb, d.o.o., Zagreb, Ivana Lučića 2a/20 (dalje u tekstu: Društvo), Ivanu Kodrnji izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/09-17/32, Društvo je 9. listopada 2009. godine obavijestilo Agenciju da je Ivanu Kodrnji s 30. rujnom 2009. godine prestao radni odnos u Društvu na poslovima brokera, pa je imenovanom bio zaključkom Agencije, klasa: UP/I-451-04/09-07/62, od 26. studenoga 2009. godine određen rok od 3 (tri) mjeseca za dostavu dokaza da je zaposlen u investicijskom društvu na poslovima brokera. Iz dostavnice je razvidno da je predmetni zaključak Ivanu Kodrnji uručen 30. studenoga 2009. godine.

Dana 4. prosinca 2009. godine, Ivan Kodrnja dostavio je Agenciji obavijest u kojoj navodi da je zaposlen u kreditnoj instituciji Erste§Steiermarkische Bank d.d. Rijeka, na poslovima osobnog bankara koji poslovi ne zahtijevaju odobrenje za obavljanje poslova brokera, te navodi da mu se predmetno odobrenje može oduzeti.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

Slijedom izloženog, a s obzirom da Ivan Kodrnja više ne ispunjava uvjete na temelju kojih joj je izdano odobrenje za rad, valjalo je, sukladno odredbi članka 27. stavak 1. točka 4. Zakona, riješiti kao u izrijeci ovog rješenja, dakle oduzeti mu odobrenje za rad brokera i provesti upis oduzimanja odobrenja u Registru brokera koji vodi Agencija, s danom upisa 17. prosinca 2009. godine, pod rednim brojem 389 (tristiotineosamdesetidevet).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

Klasa: UP/I-451-04/09-07/62

Urbroj: 326-111/09-4

Zagreb, 17. prosinca 2009.

Član Uprave
Ivan Vrljić, v. r.

Rješenje, NN 155/2009-3834